Diari Oficial de la Generalitat Valenciana


Sumari del DOGV 6673, del 19-12-2011 (2011/12945)

RESOLUCIÓ de 2 de desembre de 2011, de la directora de l'Agència de Foment i Garantia Agrària, per la qual es convoquen, en l'àmbit de la Comunitat Valenciana, les ajudes a les inversions previstes en el Reial Decret 1547/2011, de 31 d'octubre, pel qual es regula la mesura d'inversions recollida en el Programa de suport al sector vitivinícola.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6673

Data del DOGV
:   19-12-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/12752


Data del document
:   02-12-2011

Organisme emissor
:   Agència Valenciana de Foment i Garantia Agrària

Tipus de document
:   Resolució

Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 2 de desembre de 2011, de la directora de l'Agència de Foment i Garantia Agrària, per la qual es convoquen, en l'àmbit de la Comunitat Valenciana, les ajudes a les inversions previstes en el Reial Decret 1547/2011, de 31 d'octubre, pel qual es regula la mesura d'inversions recollida en el Programa de suport al sector vitivinícola. [2011/12401]
En el Reial Decret 1547/2011, de 31 d'octubre, pel qual es regula la mesura d'inversions recollida en el Programa de suport al sector vitivinícola (BOE núm. 278, de 18.11.2011), s'arrepleguen les disposicions que regulen la mesura d'inversions, que perseguix contribuir a la millora de les condicions de comercialització i distribució dels vins espanyols com a complement de les accions de promoció que es despleguen en el sector.
La mesura d'inversions forma part del Programa nacional de suport al sector vitivinícola, que va ser comunicat a la Comissió Europea l'any 2008, en virtut del Reglament (CE) número 1234/2007, del Consell, de 22 d'octubre de 2007, pel qual es crea una organització comuna de mercats agrícoles i s'establixen disposicions específiques per a determinats productes agrícoles (Reglament únic per a les OCM), i aprovat per esta.
Les ajudes previstes no tenen la condició d'ajudes d'estat, ja que els fons que financen esta mesura procedixen exclusivament de la Unió Europea (FEAGA).
En la gestió d'esta mesura, i dins del marc de les seues competències, participen tant el Ministeri de Medi Ambient i Medi Rural i Marí com l'administració autonòmica valenciana. En la disposició transitòria única del Reial Decret 1547/2011 esmentat, s'establix un termini màxim de 30 dies hàbils, des de l'entrada en vigor del Reial Decret, per a la presentació de sol·licituds de projectes d'inversió davant de les comunitats autònomes que es financen a càrrec de l'exercici FEAGA 2012.
Sobre la base de tot això, i d'acord amb el que es preveu en el Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia Agrària (DOCV núm. 5344, de 12.09.2006), i en el Decret 124/2006, de 8 de setembre, del Consell, pel qual es designa l'organisme pagador dels gastos corresponents a la política agrícola comuna a la Comunitat Valenciana i se n'establix l'organització i el funcionament (DOCV núm. 5344, de 12.09.2006), els dos en la redacció vigent, resolc:
Primer. Convocatòria
Convocar les ajudes a les inversions previstes en el Reial Decret 1547/2011, de 31 d'octubre, pel qual es regula la mesura d'inversions recollida en el programa de suport al sector vitivinícola.
Segon. Normativa aplicable
Cal ajustar-se a la regulació establida en el Reial Decret 1547/2011, de 31 d'octubre, pel qual es regula la mesura d'inversions recollida en el programa de suport al sector vitivinícola (BOE núm. 278, de 18.11.2011).
Tercer. Termini i lloc de presentació de les sol·licituds
El termini de presentació de sol·licituds finalitza el 26 de desembre de 2011, per a les actuacions realitzades fins a l'1 de juliol de 2012. En anys posteriors es podrà presentar les sol·licituds abans de l'1 de març de cada any, d'acord amb el que es preveu en l'apartat 1 de l'article 4 del Reial Decret 1547/2011, de 31 d'octubre, esmentat adés.
El model de sol·licitud de l'ajuda i la documentació que cal adjuntar-hi són els que figuren en l'annex d'esta convocatòria, i es facilitaran a les oficines de la Conselleria d'Agricultura, Pesca, Alimentació i Aigua o en el seu web, .
La presentació de la sol·licitud, amb la documentació corresponent, es realitzarà a la Conselleria d'Agricultura, Pesca, Alimentació i Aigua, carrer Amadeu de Savoia, número 2, 46354 València, o en qualsevol altre lloc habilitat d'acord amb l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i anirà dirigida a la Subdirecció General d'Empreses Agroalimentàries de la Direcció General d'Empreses Agroalimentàries i Desenrotllament Rural.
No s'admetran a tràmit les sol·licituds que es presenten fora del termini establit en la convocatòria i se'n resoldrà la inadmissió, que haurà de ser notificada als interessats en els termes que es preveuen en l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Quart. Comissió de valoració
A l'efecte de complir el que es preveu en l'article 6, Tramitació de les sol·licituds, del Reial Decret 1547/2011, de 31 d'octubre, es constituirà una comissió de valoració integrada per tres membres: un subdirector, que tindrà la condició de president; un cap de servici, que exercirà la condició de secretari, i un funcionari, tots ells de la Direcció General d'Empreses Agroalimentàries i Desenrotllament Rural.
Quint. Autoritat que resol
Les sol·licituds seran resoltes per la directora general d'Empreses Agroalimentàries i Desenrotllament del Medi Rural, segons l'Acord de 23 de març de 2009, pel qual es deleguen les funcions d'autorització del pagament dels fons FEAGA entre l'organisme pagador i els diferents òrgans administratius de la Conselleria d'Agricultura, Pesca, i Alimentació.
Sext. Finançament de les ajudes
El finançament dels projectes d'inversió es realitzarà a càrrec del Fons Europeu de Garantia Agrària, de conformitat amb l'article 3 del Reglament (CE) núm. 1290/2005, del Consell, de 21 de juny de 2005, sobre el finançament de la política agrícola comunitària.
Sèptim
Contra esta resolució, que posa fi a la via administrativa, es pot interposar potestativament un recurs de reposició davant de la directora de l'Agència Valenciana de Foment i Garantia Agrària en el termini d'un mes, comptador des de l'endemà de la publicació, de conformitat amb les disposicions dels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció feta en la Llei 4/1999, de 13 de gener, o impugnar-se directament davant dels jutjats contenciosos administratius en el termini de dos mesos, comptadors des de l'endemà de la publicació, d'acord amb el que es preveu en els articles 8.3, 25.1 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que s'utilitze qualsevol altra via que es considere oportuna.
València, 2 de desembre de 2011.- La directora de l'Agència de Foment i Garantia Agrària: Amparo Montoro Blasco.